PATVIRTINTA

 Jonavos Jeronimo Ralio gimnazijos

 Darbo tarybos 2020-09-10 d. Pr.Nr. 5

**JONAVOS JERONIMO RALIO GIMNAZIJA**

**DARBO TARYBOS VEIKLOS REGLAMENTAS**

I SKYRIUS

BENDROSIOS NUOSTATOS

1. Jonavos Jeronimo Ralio gimnazijos darbo taryba (toliau vadinama – darbo taryba) – kolegialus Jonavos Jeronimo Ralio gimnazijos darbuotojų atstovaujamasis organas, ginantis Jonavos Jeronimo Ralio gimnazijos darbuotojų profesines, darbo, ekonomines ir socialines teises bei atstovaujantis jų interesams.

2. Darbo taryba savo veikloje vadovaujasi Lietuvos Respublikos įstatymais, reglamentuojančiais darbo santykius, Darbo kodeksu, šiuo reglamentu ir kitais teisės aktais.

3. Darbo taryba, vykdydama savo funkcijas, atsižvelgia į visų įstaigos darbuotojų teises ir interesus, nediskriminuoja atskirų darbuotojų ar jų grupių.

4. Darbo taryba savo veikloje laikosi geranoriškumo ir pagarbos teisėtiems darbdavio interesams principų.

5. Darbo taryba yra nepriklausoma nuo darbdavio. Darbdaviui draudžiama daryti įtaką darbo tarybos sprendimams ar kitaip kištis į darbo tarybos veiklą.

6. Darbo tarybai vadovauja pirmininkas. Darbo tarybos pirmininkui laikinai negalint atlikti savo funkcijų, šias funkcijas atlieka darbo tarybos pirmininko paskirtas darbo tarybos narys.

II SKYRIUS

DARBO TARYBOS TEISĖS

7. Dalyvauti informavimo, konsultavimo ir kitose dalyvavimo procedūrose, kuriomis darbuotojai ir jų atstovai įtraukiami į Jonavos Jeronimo Ralio gimnazijos sprendimų priėmimą.

8. Darbo kodekso ir kitų įstatymų nustatytais atvejais ir terminais gauti iš Jonavos Jeronimo Ralio gimnazijos direktoriaus ir iš valstybės, savivaldybių institucijų ir įstaigų informaciją, reikalingą savo funkcijoms atlikti.

9. Teikti Jonavos Jeronimo Ralio gimnazijos direktoriui pasiūlymus dėl ekonominių, socialinių ir darbo klausimų, aktualių darbuotojams Jonavos Jeronimo Ralio gimnazijos sprendimų, darbo teisės normų įgyvendinimo.

10. Inicijuoti kolektyvinį darbo ginčą dėl teisės, jeigu Jonavos Jeronimo Ralio gimnazija nevykdo darbo teisės normų reikalavimų ar darbo tarybos ir Jonavos Jeronimo Ralio gimnazijos susitarimų.

11. Esant būtinybei aptarti svarbius Jonavos Jeronimo Ralio gimnazijos darbuotojų ekonominius, socialinius ir darbo klausimus, sušaukti visuotinį darbo tarybos ir Jonavos Jeronimo Ralio gimnazijos darbuotojų susirinkimą, suderinus su Jonavos Jeronimo Ralio gimnazijos direktoriumi susirinkimo datą, laiką ir vietą.

12. Atlikti kitus veiksmus, neprieštaraujančius Darbo kodeksui, kitoms darbo teisės normoms, ir veiksmus, nustatytus darbo teisės normose ar darbo tarybos ir Jonavos Jeronimo Ralio gimnazijos susitarimuose.

1

III SKYRIUS

DARBO TARYBOS PAREIGOS

13. Atlikti savo funkcijas laikantis Darbo kodekso, kitų įstatymų ir kitų darbo teisės normų reikalavimų bei darbo tarybos ir Jonavos Jeronimo Ralio gimnazijos susitarimų.

14. Atlikdama savo funkcijas, atsižvelgia į visų Jonavos Jeronimo Ralio gimnazijos darbuotojų teises ir interesus, nediskriminuoti atskirų darbuotojų, jų grupių.

15. Informuoja darbuotojus apie savo veiklą kiekvienais metais viešai pateikdama Jonavos Jeronimo Ralio gimnazijos darbuotojams metinės veiklos ataskaitą ar kitu darbo tarybos veiklos reglamente nustatytu būdu.

16. Raštu informuoja Jonavos Jeronimo Ralio gimnazijos direktorių apie savo įgaliotus narius.

17. Abipusio pasitikėjimo pagrindu bendradarbiauja su visomis profesinėmis sąjungomis.

 IV SKYRIUS

 DARBO TARYBOS POSĖDŽIAI

18. Posėdis yra pagrindinė darbo tarybos veiklos forma.

19. Darbo tarybos posėdžiai vyksta ne rečiau kaip kartą per metus darbo tarybos pirmininko, o jam laikinai negalint eiti pareigų – sekretoriaus arba tarybos nario .

20. Darbo tarybos kvietimu darbo tarybos posėdžiuose turi teisę dalyvauti darbdaviui atstovaujantys asmenys, darbuotojai ar kiti asmenys.

21. Darbo tarybos pasėdis yra teisėtas, jei jame dalyvauja ne mažiau kaip du darbo tarybos nariai.

22. Darbo tarybos posėdžiai protokoluojami. Posėdžio protokolą ne vėliau kaip per tris darbo dienas pasirašo posėdžio pirmininkas ir sekretorius.

23. Klausimus svarstymui darbo tarybos posėdyje turi teisę pateikti darbo tarybos nariai, darbdavys ir darbuotojai. Darbdavys ir darbuotojai prašymus svarstyti klausimą darbo tarybos posėdyje pateikia elektronine forma arba raštu. Prašyme turi būti suformuluota klausimo esmė, nurodomos klausimo sprendimui svarbios aplinkybės (esant galimybei, pridedami reikiami dokumentai), siūlomas sprendimas. Prašymus priima ir registruoja darbo tarybos sekretorius. Apie įregistruotą prašymą darbo tarybos sekretorius nedelsiant informuoja darbo tarybos pirmininką .

24. Jeigu prašyme teikiamas svarstyti klausimas nepriklauso darbo tarybos kompetencijai, darbo tarybos pirmininkas per 3 darbo dienas nuo prašymo įregistravimo, nurodydamas motyvus, grąžina prašymą jį padavusiam asmeniui.

25. Jeigu klausimas pateikiamas nesilaikant šio reglamento 23 punkte nustatytų reikalavimų, darbo tarybos pirmininkas per 3 darbo dienas nuo prašymo įregistravimo, nurodydamas motyvus, gali grąžinti prašymą jį padavusiam asmeniui ir prašyti jį papildyti.

26. Jeigu gautas prašymas yra anoniminis, jis gali būti nesvarstomas. Anoniminis prašymas gali būti svarstomas, jeigu tai įmanoma be pareiškėjo dalyvavimo.

27. Šio reglamento nustatyta tvarka pateiktus klausimus darbo tarybos pirmininkas įtraukia į darbo tarybos posėdžio darbotvarkės projektą, nusprendžia dėl į posėdį kviečiamų asmenų ir, suderinęs su darbo tarybos nariais bei į posėdį kviečiamais asmenimis, nustato darbo tarybos posėdžio laiką ir vietą.

28. Darbo tarybos posėdis rengiamas ne vėliau kaip per 10 darbo dienų nuo prašymo svarstyti klausimą darbo tarybos posėdyje įregistravimo. Jei prašymas grąžinamas jį padavusiam asmeniui, nurodytas terminas, skaičiuojamas nuo naujo prašymo įregistravimo datos. Jeigu paprašoma prašymą papildyti, nurodytas terminas skaičiuojamas nuo papildyto prašymo įregistravimo dienos.

29. Apie šaukiamo darbo tarybos posėdžio vietą ir laiką darbdaviui, darbo tarybos nariams ir kitiems į posėdį kviečiamiems asmenims pranešama ne vėliau kaip prieš tris darbi dienas, išskyrus atvejus, kai jie visi sutinka su ankstesne posėdžio data. Į posėdį kviečiamiems asmenims išsiunčiamas posėdžio darbotvarkės projektas.

2

30. Darbo tarybos posėdžiai paprastai vyksta darbo metu. Darbo tarybos posėdžiui pirmininkauja darbo tarybos pirmininkas ( kai ji nėra – pirmininko paskirtas narys) .

31. Tarybos posėdyje paprastai svarstomi ir sprendžiami ik tie klausimai, kurie įtraukti į Tarybos posėdžio darbotvarkę.

32. Darbo tarybos sprendimai priimami atviru balsavimu.

33. Darbo tarybos nutarimai ir kita viešinama informacija apie darbo tarybos veiklą Jonavos Jeronimo Ralio gimnazijoje skelbiami per el. dienyną Tamo ir /arba mokyklos interneto svetainėje.

V SKYRIUS

JONAVOS JERONIMO RALIO GIMNAZIJOS DIREKTORIAUS IR DARBO TARYBOS SUSITARIMAI

34. Jonavos Jeronimo Ralio gimnazijos direktorius ir darbo taryba gali sudaryti rašytinį susitarimą, kuriame būtų aptarti svarbiausi darbo tarybos kompetencijos įgyvendinimo, veiklos organizavimo, finansavimo, papildomų garantijų darbo tarybos nariams jų veiklos vykdymo laikotarpiu nustatymo ir kiti susiję klausimai, skatinantys darbo tarybos ir Jonavos Jeronimo Ralio gimnazijos direktoriaus bendradarbiavimą.

35. Jonavos Jeronimo Ralio gimnazijos direktoriaus ir darbo tarybos susitarime negalima tartis dėl darbuotojų darbo sąlygų, darbo užmokesčio, darbo ir poilsio laiko ir kitų klausimų, kurie reglamentuotini Jonavos Jeronimo Ralio gimnazijos direktoriaus darbuotojams taikomoje kolektyvinėje sutartyje, jei tokia sutartis gimnazijoje yra.

36. Jonavos Jeronimo Ralio gimnazijos direktoriaus ir darbo tarybos susitarimas sudaromas terminuotam laikui. Jo galiojimo trukmė negali būti ilgesnė negu vieni metai po jį sudariusios darbo tarybos kadencijos pabaigos.

37. Jonavos Jeronimo Ralio gimnazijos direktorius ir darbo tarybos susitarimą bet kuri iš šių šalių gali nutraukti įspėjusi raštu kitą šalį bent prieš tris mėnesius. Ši nuostata taikoma ir tuo atveju, kai išrenkama nauja darbo taryba ir galioja Jonavos Jeronimo Ralio gimnazijos direktoriaus ir buvusios darbo tarybos sudarytas susitarimas.

VI SKYRIUS

DARBO TARYBOS VEIKLOS PASIBAIGIMAS

38. Darbo tarybos veikla pasibaigia:

 38.1. kai nutrūksta darbdavio veikla, nesant teisių perėmėjo, ar nutraukiama darbovietės veikla, jos darbuotojų neperkėlus į kitą darbdavio darbovietę;

 38.2.kai pasibaigia darbo tarybos kadencija;

3

 38.3. kai darbo taryboje lieka mažiau kaip du jos nariai ir atsarginių darbo tarybos

narių sąraše nėra nė vieno kandidato, turinčio teisę tapti darbo tarybos nariu;

 38.4. darbo tarybos sprendimu, priimtu daugiau kaip dviem trečdaliais darbo tarybos narių balsų.

 39. Naujos darbo tarybos rinkimo procedūra pradedama likus ne mažiau kaip trims mėnesiams iki darbo tarybos kadencijos pabaigos.

 40. Visus darbo tarybos veiklos procedūrinius klausimus, kurie nenumatyti šiame reglamente, siūlo spręsti darbo tarybos pirmininkas. Toks sprendimas, darbo tarybos pirmininkui trumpai išdėsčius motyvus, gali būti priimamas darbo tarybos narių balsų dauguma.

 41. Šis reglamentas įsigalioja nuo to momento, kai jį patvirtina darbo taryba.

VII SKYRIUS

 BAIGIAMOSIOS NUOSTATOS

42. Visus procedūrinius darbo tarybos veiklos klausimus, kurie nenumatyti šiame reglamente, siūlo spręsti darbo tarybos pirmininkas, atsižvelgdamas į tarybos narių balsus.

43. Darbo tarybos darbo reglamentas ir atskiri jo punktai gali būti naikinami, papildomi arba keičiami posėdyje dalyvaujančių darbo tarybos narių balsų dauguma.

44. Nesutarimai tarp darbo tarybos ir Jonavos Jeronimo Ralio gimnazijos direktoriaus, kurių nepavyko išspręsti derybomis, sprendžiami įstatymų numatyta tvarka.

4